b'\n_START_ARTICLE_\nKuriositet\n_START_PARAGRAPH_\nKuriositet eller et kuriosum (flertall kuriosa, fra latin: curiositas, \xc2\xabnysgjerrighet\xc2\xbb) er et begrep som henviser til noe sjelden, en merkverdig ting, raritet,  og i overf\xc3\xb8rt betydning ogs\xc3\xa5 til en severdighet som noen samler p\xc3\xa5 eller stiller ut. Ordet brukes ogs\xc3\xa5 om en opplysning eller generell kunnskap som vekker eller stiller nysgjerrigheten eller en spesiell interesse, ofte noe litt uviktig eller en underholdende detalj p\xc3\xa5 siden av et gitt tema._NEWLINE_Et kuriositetskabinett er en st\xc3\xb8rre eller mindre samling sjeldne, ofte verdifulle gjenstander og rariteter fra naturen eller kulturen._NEWLINE_Fremmedordet har kommet til dansk, og norsk, via tysk fra det latinske curiosis som betyr \xc2\xabnysgjerrig\xc2\xbb. Adjektivet \xc2\xabkuri\xc3\xb8s\xc2\xbb viser til noe besynderlig eller merkelig, eller det \xc3\xa5 lure p\xc3\xa5 noe merkverdig eller underlig. Det tilsvarende engelske l\xc3\xa5nordet curious betyr \xc2\xabnysgjerrig\xc2\xbb.'